Paindéim COVID-19 san Iodáil. Thosaigh an paindéim COVID-19 san Iodáil i mí Eanáir 2020. Faoi 20 Iúil 2021, bhí 4,293,083 cás agus 127,884 bás dearbhaithe. Ina theannta sin, tá biseach ar 4,115,889 daoine. Tá níos mó ná 62 milliún vacsaín riartha agus tugadh an chéad agus an dara dáileog den vacsaín do 27 milliún duine.
Amlíne.
Márta go dtí Meitheamh 2020.
Ar dtús, cuireadh An Lombaird agus ceithre chúige déag eile i dtuaisceart na tíre faoi dhianghlasáil ar an 8 Márta. Chuir Giuseppe Conte ordú dianghlasála i bhfeidhm ar fud na tíre ar an lá dár gcionn. Ar an 11 Márta, dúnadh gach siopa ach na hollmhargaí agus na cógaslanna. Ar an 21 Márta, dúnadh gnóthaí neamhriachtanacha timpeall na tíre. 
Ar an 1 Aibreán, leathnaíodh an dianghlasáil go dtí 13 Aibreán. Ar an 10 Aibreán, d'fhógair Conte go leathnóidh dianghlasáil arís go dtí 3 Bealtaine ar a laghad, ach tugadh cead do roinnt gnóthaí beaga a athoscailt ar an 13 Aibreán. Ar an 26 Aibreán, dúirt Conte go dtosóidh "céim 2" ar an 4 Bealtaine. Athosclódh páirceanna, monarchana agus láithreáin tógála, agus bhí daoine ceadaithe dul laistigh dá réigiún.
I dtús mhí na Bealtaine, bhí maolú ar na srianta, agus cuireadh "céim 2" i bhfeidhm sa tír. Ar an 16 Bealtaine, fógraíodh plean níos mó srianta a mhaolú. Ón 18 Bealtaine, athosclódh bialanna, beáir, miondíoltóirí agus mórán gnóthaí eile. Chomh maith leis sin, athosclódh ionaid aclaíochta agus linnte snámha ón 25 Bealtaine, agus athosclódh pictiúrlanna agus amharclanna ón 15 Meitheamh. Chríochnaigh an cosc ar thaisteal i dtús mhí an Mheithimh. 
Iúil go dtí Deireadh Fómhair 2020.
I mí Lúnasa, dúnadh clubanna oíche ar feadh trí seachtaine agus bhí ar muintir na hIodáile clúdaithe aghaidhe a chaitheamh in áiteanna poiblí ó 06:00 go dtí 18:00. 
Cuireadh srianta i bhfeidhm an athuair i mí Dheireadh Fómhair, i ndiaidh borradh ar líon na gcásanna de COVID-19. Bhí an cumas ag méaraí áiteanna poiblí a dhúnadh tar éis 21:00, agus níor ceadaíodh ach seirbhís boird tar éis 18:00 i mbialanna agus beáir. Ar an 25 Deireadh Fómhair, fógraíodh go ndúnfaidh ionaid aclaíochta, linnte snámha agus pictiúrlanna ar feadh míosa. Bhí ar bhialanna, caifí agus beáir a dhúnadh faoi 18:30. 
Ina theannta sin, cuireadh ordú cuirfiú i bhfeidhm i roinnt réigiúin timpeall na hIodáile i mí Dheireadh Fómhair, cosúil leis An Lombaird, Lazio, agus Campania. Ceist conspóideach is ba é, agus eagraíodh agóid i gcoinne an cuirfiú i Napoli.
Samhain 2020 go dtí an lá atá inniu ann.
I mí na Samhna, bunaíodh córas go rangaíonn réigiúin san Iodáil ag brath ar an leitheadúlacht de COVID-19, mar dearg, oráiste nó buí. Tá na srianta is déine ar thaisteal, gnó agus spórt sna ceantair dearga, tá srianta meánacha i bhfeidhm sna ceantair oráiste, agus tá na srianta is ísle i bhfeidhm sna ceantair buí. Chomh maith leis sin, má tá an ráta ionfhabhtaithe níos lú ná 50 cásanna in aghaidh gach 100,000 daoine den daonra i réigiún áirithe agus tá an uimhir atáirgthe íseal, ní bheidh ordú cuirfiú i bhfeidhm agus is féidir le bialanna agus beáir fanacht oscailte i ndiaidh 18:00, murab ionann is na ceantair dearga, oráiste agus buí. Má sásaíonn réigiúin na coinníollacha seo, rangaíonn an réigiún mar bán.
I mí na Nollag, fógraíodh go mbeidh dianghlasáil i bhfeidhm arís i rith na Nollag agus san athbhliain. Bhí siopaí, beáir agus bialanna dúnta, agus cuireadh cosc ar thaisteal réigiúnach. Thosaigh an clár vacsaíne san Iodáil ar an 27 Nollaig.